Πρακτικό Απολογιστικής συνεδρίας ΣΕΚΠΕ 
Περιφέρειας Κεντρικής Μακεδονίας για το σχολικό έτος 2012-13.
Το ΚΠΕ Ελευθερίου Κορδελιού & Βερτίσκου, συγκάλεσε τα μέλη της Συμβουλευτικής Επιτροπής των ΚΠΕ της Περιφέρειας Κεντρικής  Μακεδονίας (ΣΕΚΠΕ) σε κοινή απολογιστική συνεδρία για το σχολικό έτος 2012-2013 η οποία πραγματοποιήθηκε την Τρίτη 25 και Τετάρτη 26 Ιουνίου 2013, στο ΚΠΕ Νάουσας (έγκριση Δ/νσης ΣΕΠΕΔ με αριθμό πρωτ. 76739/Γ7 από 06-06-2013).
Η συγκεκριμένη συνεδρία: αποτελεί την πρώτη απολογιστική που έχει συγκληθεί μέχρι σήμερα, την πρώτη που συγκλήθηκε εκτός της έδρας του συντονιστικού ΚΠΕ – στο ΚΠΕ Νάουσας – και την πρώτη στην οποία συμμετείχαν όλοι οι υπεύθυνοι των ΚΠΕ.
Συγκεκριμένα συμμετείχαν τα εξής μέλη της ΣΕΚΠΕ:
Οι Υπεύθυνοι  των ΚΠΕ  Περιφέρειας Κεντρικής  Μακεδονίας
Αθανασίου Χρυσούλα 	Υπεύθυνη ΚΠΕ Ελευθερίου Κορδελιού & Βερτίσκου (συντονιστικό ΚΠΕ)
Πασχαλίνα Στυλιανού  	Υπεύθυνη ΚΠΕ Νάουσας
Αρσινόη Παρασκευά   	Υπεύθυνη ΚΠΕ Κιλκίς
Σοφία Θεοδωρίδου 		Υπεύθυνη ΚΠΕ Έδεσσας & Γιαννιτσών
Ιωάννης Λάμπρος		Υπεύθυνος ΚΠΕ Αρναίας 
Αναστασία Γεροφωκά		Υπεύθυνη ΚΠΕ Ανατολικού Ολύμπου
Πασχάλης Γκίρμπας  		Υπεύθυνος ΚΠΕ Ποροΐων 

Οι Υπεύθυνοι Περιβαλλοντικής Εκπαίδευσης Α/θμιας και Β/θμιας εκπαίδευσης Ανατολικής και Δυτικής Θεσσαλονίκης
Χριστίνα Τσαλίκη	 	Υπεύθυνη ΠΕ Δ/νσης ΠΕ Ανατολικής Θεσσαλονίκης 
Αντωνία Δαρδιώτη 		Υπεύθυνη ΠΕ Δ/νσης ΔΕ Ανατολικής Θεσσαλονίκης
Βασιλική Δαγκλή		Υπεύθυνη ΠΕ Δ/νσης ΠΕ Δυτικής Θεσσαλονίκης

Οι Υπεύθυνοι Σχολικών Δραστηριοτήτων Α/θμιας και Β/θμιας εκπαίδευσης των νομών Κεντρικής Μακεδονίας
Ευθυμία Αντωνιάδου  	Υπεύθυνη ΣΔ Δ/νσης ΠΕ Ημαθίας
Παρθένα Σκεντερίδου		Υπεύθυνη ΣΔ Δ/νσης ΔΕ Ημαθίας
Ελισάβετ Φράγκου		Υπεύθυνη ΣΔ Δ/νσης ΠΕ Πέλλας 
Μαργαρίτα Αμανατίδου	Υπεύθυνη ΣΔ Δ/νσης ΠΕ Πιερίας 
Σοφία Ευθυμιάδου 		Υπεύθυνη ΣΔ Δ/νσης ΔΕ Σερρών
Περιστέρα Τσιβόγλου		Υπεύθυνη ΣΔ Δ/νσης ΠΕ Χαλκιδικής  
Αριστείδης Κωνσταντινίδης	Υπεύθυνος ΣΔ Δ/νσης ΔΕ Χαλκιδικής  
Το παρόν πρακτικό αποτελείται από το Α ΜΕΡΟΣ στο οποίο καταγράφονται τα ζητήματα που απασχολούν την λειτουργία των ΚΠΕ καθώς και ζητήματα συνεργασίας μεταξύ ΚΠΕ και Υπευθύνων μελών της ΣΕΚΠΕ Κ. Μακεδονίας και το Β ΜΕΡΟΣ στο οποίο καταγράφονται υπό μορφή υπομνήματος ζητήματα που απασχολούν τους υπεύθυνους Π.Ε. και Κ.Δ. της Περιφέρειας Κ. Μακεδονίας.
Α. ΜΕΡΟΣ: Ζητήματα που απασχολούν την λειτουργία των ΚΠΕ Κ. Μακεδονίας
Α1.Συγκεντρωτικά απολογιστικά στοιχεία ΚΠΕ Κεντρικής Μακεδονίας για το σχολικό έτος 2012-2013
Η πλούσια δράση των ΚΠΕ της Περιφέρειας Κ. Μακεδονίας έχει καταγραφεί αναλυτικά στον απολογισμό του κάθε ΚΠΕ που έχει αποσταλεί στη δ/νση ΣΕΠΕΔ. Εδώ παρουσιάζεται μόνον ο συγκεντρωτικός ποσοτικός απολογισμός που αφορά στο σύνολο των δράσεων των ΚΠΕ.

	Αν. Ολύμπου
	144
	121
	1656
	1209
	662
	185
	132
	345
	

	Αρναίας

	85
	50
	839
	448
	44
	154
	99
	36
	150

	Ποροϊων 

	165
	90
	956
	868
	63
	29
	47
	7
	

	Έδεσσας Γιαννιτσών
	127
	83
	1362
	890
	500
	220
	200
	500
	10.000

	Ελευθερίου Κορδελιού& Βερτίσκου
	59
	92
	948
	1062
	48
	335
	299
	27
	1.139 (+690 κατ’ εκτίμηση σε ανοικτές εκδηλώσεις)

	Κιλκίς
	60
	42
	629
	400
	485
	144
	176
	485
	485 (+800 κατ’εκτίμηση σε ανοικτές εκδηλώσεις)

	Νάουσας
	125
	135
	1198
	1831
	117
	126
	131
	320 
	1200 

	ΣΥΝΟΛΟ

	765
	613
	7588
	6708
	1919
	1193
	1084
	1720
	14.464



Τα ΚΠΕ της Περιφερειακής Δ/νσης Π & ΔΕ Κεντρικής Μακεδονίας,  κατά τη διάρκεια του σχολικού έτους 2012-2013, προσέφεραν τις υπηρεσίες τους μέσα από μια μεγάλη ποικιλία προγραμμάτων και επιμορφωτικών δράσεων εκπαίδευσης για το περιβάλλον και την αειφορία  συνολικά σε: 		3.655 Εκπαιδευτικούς
14.296 Μαθητές
18.103 Πολίτες


Α2.  Προτάσεις προς τη Δ/νση ΣΕΠΕΔ του Υ.ΠΑΙΘ.για διευκόλυνση του έργου των ΚΠΕ 
Α.2.1. Τα ΚΠΕ  και η συνεργασία τους με τη Δ/νση ΣΕΠΕΔ και το ΙΝΕΔΙΒΙΜ 
Τα ΚΠΕ  Κ. Μακεδονίας  πιστεύουν πως  η Δ/νση ΣΕΠΕΔ δίνει οντότητα στην  Περιβαλλοντική Εκπαίδευση μέσα στο Υπουργείο Παιδείας και Θρησκευμάτων και γι αυτό επιβάλλεται  να υποστηριχθεί η ύπαρξη της και να ενισχυθεί το έργο της.
Ωστόσο υπάρχουν ζητήματα στη σχέση των ΚΠΕ με τη Δ/νση ΣΕΠΕΔ που πρέπει να εξεταστούν όπως:
· Η πρόσκληση των σχολικών μονάδων για υλοποίηση προγραμμάτων ΠΕ και επισκέψεις στα ΚΠΕ, είναι σημαντικό να φθάνει στις σχολικές μονάδες το αργότερο το πρώτο δεκαπενθήμερο του Οκτωβρίου. Με αυτό τον τρόπο θα αξιοποιείται παραγωγικά ο χρόνος και για την υλοποίηση προγραμμάτων Π.Ε. αλλά και για τις επισκέψεις  στα ΚΠΕ.
· Οι διαδικασίες έγκρισης των  αιτημάτων των ΚΠΕ από τη Δ/νση ΣΕΠΕΔ είναι εξαιρετικά χρονοβόρες  - αν και θα πρέπει να παραδεχτούμε ότι υπήρξε σημαντική βελτίωση τους τελευταίους μήνες. Είναι αναγκαίο να γίνουν πιο σύντομες. 
· Η διαδικασία έγκρισης για παραγωγή εκπαιδευτικού υλικού από τα ΚΠΕ να γίνεται από τη Δ/νση ΣΕΠΕΔ μέχρι τον καθορισμό συγκεκριμένων κριτηρίων και διαδικασιών για την έγκριση του υλικού από το ΙΕΠ. 
· Είναι αναγκαίο να  προχωρήσει η ανανέωση των προγραμματικών συμβάσεων συνεργασίας του ΥΠΠΕΘ  με τους δήμους στα όρια των οποίων λειτουργούν τα ΚΠΕ οι οποίες σε αρκετές περιπτώσεις έχουν λήξει. Πρέπει να σημειωθεί ότι αρκετές από τις υποχρεώσεις που έχουν αναλάβει οι δήμοι στο πλαίσιο των προγραμματικών  συμβάσεων που έχουν υπογραφεί , δεν τηρούνται (π.χ. ανάγκες θέρμανσης και καθαριότητας των ΚΠΕ).
· Οι οδηγίες και οι κατευθύνσεις που δίνονται, πρέπει να περιγράφονται σαφώς και να προβλέπεται επαρκής χρόνος για προσαρμογή  από τα ΚΠΕ. 
· Οι ιδιαιτερότητες κάθε ΚΠΕ πρέπει να αναγνωρίζονται τόσο από τη Δ/νση ΣΕΠΕΔ όσο και από το ΙΝΕΔΙΒΙΜ. Οι ιδιαιτερότητες αυτές καλό είναι να περιγράφονται στο φυσικό αντικείμενο για την υλοποίηση του οποίου χρηματοδοτείται το κάθε ΚΠΕ. Μια πρακτική που είναι εξαιρετική για ένα ΚΠΕ σε κάποιο άλλο μπορεί να μην είναι εφαρμόσιμη.
· Θεωρούμε την συνέχιση της παρουσίας των υπεύθυνων οργανωτικής υποστήριξης (συμβασιούχοι έργου του ΙΝΕΔΙΒΙΜ) απαραίτητη  για την υλοποίηση του φυσικού αντικειμένου 2013-2014.
· Οι κατευθυντήριες οδηγίες που προέρχονται από τη Δ/νση ΣΕΠΕΔ και το ΙΝΕΔΙΒΙΜ να μην είναι αντικρουόμενες.
Αρκετά από τα παραπάνω ζητήματα οδηγούν σε χαμηλή απορρόφηση των κονδυλίων.
Α.2.2. Πρόταση για τροποποίηση της φόρμας αίτησης σχολείου για συμμετοχή σε προγράμματα ΚΠΕ
Τα μέλη της ΣΕΚΠΕ μελέτησαν και προτείνουν τροποποιήσεις στο έντυπο αίτησης των σχολικών  μονάδων για παρακολούθηση προγράμματος σε ΚΠΕ οι οποίες αποστέλλονται στη Δ/νση ΣΕΠΕΔ, ως πρόταση προς υιοθέτηση στην εγκύκλιο για τη νέα σχολική χρονιά (Παράρτημα 1)
Α.2.3. Λειτουργία Εθνικών Θεματικών Δικτύων
Είναι αναγκαίο να επανεξεταστεί το πλαίσιο οργάνωσης και λειτουργίας των δικτύων Π.Ε. και να επικαιροποιηθεί ο κατάλογος των εθνικών θεματικών δικτύων. Για το σκοπό αυτό, προτείνουμε τη δημιουργία μιας ομάδα εργασίας που σε διάστημα ενός μηνός θα καταθέσει τις προτάσεις της.
Α.2.4. Ανάγκη επανακαθορισμού των νομών εμβέλειας των ΚΠΕ 
Λαμβάνοντας υπόψη όσα τα τελευταία χρόνια συνέβησαν στο χώρο των ΚΠΕ  (κάποια ΚΠΕ σταμάτησαν να λειτουργούν, στη συνέχεια κάποια από αυτά επαναλειτούργησαν, ενώ κάποια άλλα συγχωνεύτηκαν) σε συνδυασμό με την οικονομική κρίση που βιώνουν οι πολίτες της χώρας, θα ήταν σκόπιμο να επανεξεταστούν οι νομοί εμβέλειας των ΚΠΕ. Τόσο οι υπεύθυνοι όσο και τα ΚΠΕ θεωρούν ότι η επικαιροποίηση των νομών εμβέλειας χωρίς να είναι ένα μείζον πρόβλημα της ΠΕ θα βελτιώσει την  ορθολογική μετακίνηση των σχολείων.
Στο πλαίσιο αυτό θα ήταν σκόπιμο να ληφθεί ειδική μέριμνα για τα σχολεία της Αθήνας και της Θεσσαλονίκης.
Α.2.5. Υποδοχή σχολικών μονάδων στην αρχή του σχολικού έτους
Τους πρώτους μήνες του σχολικού έτους και μέχρι την έγκριση των προγραμμάτων Π.Ε. μπορούν να επισκέπτονται τα ΚΠΕ σχολικές μονάδες της Περιφερειακής ενότητας στην οποία ανήκει το ΚΠΕ (εγκύκλιος με ΑΠ159505/Γ7 από 17-12-102 της  Δ/νσης ΣΕΠΕΔ).  
Είναι  απαραίτητο να απλοποιηθεί η διαδικασία έγκρισης της μετακίνησης των σχολικών ομάδων ΔΕ προς τα ΚΠΕ. 
Α.2.6. Επισκέψεις σχολείων στα ΚΠΕ
Κάθε σχολείο να έχει τη δυνατότητα να κάνει αίτηση σε 2 ΚΠΕ: είτε σε 2 ΚΠΕ εντός εμβέλειας, είτε 1 σε ΚΠΕ εντός και 1 σε ΚΠΕ εκτός εμβέλειας. Η ρύθμιση αυτή αυξάνει την πιθανότητα επιλογής του σχολείου από ΚΠΕ εντός εμβέλειας και έτσι διευκολύνει την μετακίνηση των σχολείων σε κοντινές περιοχές.
Α.2.7 Συνεργασία ΚΠΕ και υπευθύνων 
Η συνεργασία Υπευθύνων και ΚΠΕ είναι σήμερα περισσότερο αναγκαία από ποτέ. Αν και οι  εγκύκλιοι προβλέπουν τη συνεργασία ΚΠΕ και Υπευθύνων είναι σημαντικό να μεθοδευτεί ο τρόπος πραγματοποίησης αυτής της συνεργασίας προκειμένου ςκτός από την διεκπεραίωση εγγράφων, η συνεργασία  να εδραιωθεί μέσα από την ανάπτυξη κοινών επιμορφωτικών δράσεων για τους εκπαιδευτικούς του νομού, κοινών ερευνητικών προσπαθειών αλλά και την ανάπτυξη τοπικών δικτύων. Στο πλαίσιο αυτό προτείνεται:
· Να θεσμοθετηθεί η δυνατότητα συνεργασίας των ΚΠΕ  με σχολεία της περιφερειακής ενότητας στην οποία εδρεύουν ώστε σε συνεργασία με τους υπεύθυνους να αναπτύσσονται πιλοτικά προγράμματα και να υλοποιούνται ποιοτικές έρευνες αξιολόγησης της ΠΕ
· Η συζήτηση και η ανταλλαγή απόψεων είναι σημαντικό να γίνεται στην αρχή της σχολικής χρονιάς και εφόσον είναι δυνατόν να υπάρχει συνδιαμόρφωση του προγράμματος επιμόρφωσης των εκπαιδευτικών. Οι υπεύθυνοι μπορούν να θέτουν υπόψη των ΚΠΕ τη θεματολογία που πιστεύουν πως θα κάλυπτε τις ανάγκες των εκπαιδευτικών τους, προκειμένου να ληφθεί υπόψη στο σχεδιασμό των επιμορφωτικών σεμιναρίων των ΚΠΕ. 
·  Είναι σημαντικό τα ΚΠΕ να δίνουν  έμφαση στην επιμόρφωση εκπαιδευτικών εντός της περιφερειακής ενότητας στην οποία εδρεύουν. Η επιμόρφωση των εκπαιδευτικών ενδυναμώνει τους εκπαιδευτικούς στην προσπάθεια υλοποίησης  προγραμμάτων ΠΕ και αλλά και επαγγελματικής τους ανάπτυξης.
· Είναι σημαντικό να εξαλειφθούν περιπτώσεις συμμετοχής  των ίδιων προσώπων στα επιμορφωτικά σεμινάρια των ΚΠΕ.
· Τα μέλη της ΣΕΚΠΕ μελέτησαν και αποφάσισαν να υιοθετήσουν μία κοινή φόρμα αίτησης που ικανοποιεί τόσο τις απαιτήσεις των ΚΠΕ όσο και των υπευθύνων όσον αφορά τα εξής: Αίτηση εκπαιδευτικού για συμμετοχή σε επιμορφωτικά σεμινάρια ΚΠΕ (Παράρτημα 2) και Αίτηση εκπαιδευτικού για συμμετοχή σε επιμορφωτικά σεμινάρια δικτύων ΚΠΕ (Παράρτημα3).
· Είναι σημαντικό τα ΚΠΕ  να αναρτούν τα ονόματα των εκπαιδευτικών που παρακολούθησαν τα σεμινάριά τους μετά την ολοκλήρωσή τους. Θα ήταν ιδιαίτερα χρήσιμο αν η ανάρτηση γινόταν σε κοινό ψηφιακό χώρο.  Με αυτό τον τρόπο θα εξυπηρετηθεί και η ανάγκη διαπίστωσης της συμμετοχής ή όχι των εκπαιδευτικών σε επιμορφωτικά προγράμματα των ΚΠΕ. 
· Μετά την υιοθέτηση κοινής αίτησης οι υπεύθυνοι θα κοινοποιούν στο ΚΠΕ όχι μόνο την κατάσταση με τα ονόματα των εκπαιδευτικών που επιλέγονται να συμμετέχουν στις επιμορφωτικές δράσεις του ΚΠΕ αλλά και τις αιτήσεις των εκπαιδευτικών αυτών. 
Α.2.8.  Αλληλοενημέρωση των μελών της ΣΕΚΠΕ 
Προκειμένου να διευκολυνθεί η αλληλοενημέρωση των μελών της ΣΕΚΠΕ και πιθανώς και  των εκπαιδευτικών της περιφέρειας,  προτάθηκαν τα εξής για την ανακοίνωση της διοργάνωσης επιμορφωτικών σεμιναρίων και άλλων δράσεων που πρόκειται να υλοποιηθούν από τα μέλη της ΣΕΚΠΕ :
- σε χώρο στην ιστοσελίδα της περιφέρειας.
- σε νέο ιστότοπο της ΣΕΚΠΕ που θα παρουσιάζει τις δραστηριότητες των μελών της στην Κεντρική Μακεδονία 
- σε χώρο στην ιστοσελίδα του συντονιστικού ΚΠΕ. 
Το συνονιστικό ΚΠΕ, έχει δημιουργήσει στον νέο του ιστότοπο, σε εφαρμογή πρότασης της προηγούμενης ΣΕΚΠΕ για τον σκοπό αυτό, ειδικό χώρο με τίτλο ΣΕΚΠΕ. Ο χώρος αυτός προσφέρεται για την εξυπηρέτηση αυτής της ανάγκης άμεσα εφόσον συμφωνούν οι ενδιαφερόμενοι. Ένα μέρος του χώρου της ΣΕΚΠΕ είναι ανοικτό και προσβάσιμο από τον καθένα και ένα μέρος θα λειτουργήσει με χρήση κωδικών που θα δοθούν μόνο στα μέλη της ΣΕΚΠΕ από τα οποία θα είναι προσβάσιμος. Το συντονιστικό ΚΠΕ αναλαμβάνει να στείλει τους κωδικούς πρόσβασης στο χώρο αυτό τον Σεπτέμβριο. Η λύση αυτή μπορεί να χρησιμοποιηθεί άμεσα.


Α.2.9. Δυνατότητες ανάληψης κοινών δράσεων με τη συμμετοχή των ΚΠΕ και των υπευθύνων 
Εκφράστηκε επιθυμία, από τη μεριά όλων των μελών της ΣΕΚΠΕ, για ανάληψη κοινών δράσεων όπως:
α)  Κοινών ευρωπαϊκών προγραμμάτων που θα εμπλέκουν τα ΚΠΕ και τους υπεύθυνους της Περιφέρειας. Για το σκοπό αυτό δημιουργήθηκε ομάδα εργασίας 
β)  Επιμορφωτικών δράσεων για τα μέλη των ΚΠΕ και τους υπεύθυνους ΠΕ & ΚΔ της Περιφέρειας με πιθανό θέμα : τα μεθοδολογικά εργαλεία έρευνας με απώτερο στόχο τον σχεδιασμό έρευνας για την αξιολόγηση του έργου μας (τρόπος υλοποίησης & αξιολόγησης προγραμμάτων & επιμορφωτικών δράσεων)ή τη συνεργασία με πανεπιστημιακό τμήμα που θα μας βοηθήσει προς αυτή την κατεύθυνση.
Για το σκοπό αυτό δημιουργήθηκε ομάδα εργασίας 
γ) Δημιουργίας ενός Περιφερειακού δικτύου στο οποίο θα συμμετέχουν όλα τα ΚΠΕ και οι υπεύθυνοι ΠΕ & ΚΔ της Περιφέρειας. Το θέμα, οι λειτουργίες και οι οργανωτικές ιδιαιτερότητες πρέπει να διερευνηθούν.
Για το σκοπό αυτό δημιουργήθηκε ομάδα εργασίας 
δ) Σχεδιασμού και υλοποίησης κοινών π.χ. επιμορφωτικών δράσεων ή δράσεων ευαισθητοποίησης του κοινού. Θα σχεδιαστούν από κοινού από τους ενδιαφερόμενους και θα υλοποιηθούν στα ΚΠΕ και τους υπεύθυνους ΠΕ & ΚΔ της Περιφέρειας, που θα ενδιαφερθούν να συμμετέχουν. Το θέμα, οι λειτουργίες και οι οργανωτικές ιδιαιτερότητες πρέπει να διερευνηθούν.
Για το σκοπό αυτό δημιουργήθηκε ομάδα εργασίας 



Β. ΜΕΡΟΣ. Υπόμνημα Υπευθύνων Περιβαλλοντικής Εκπαίδευσης και Υπευθύνων Σχολικών Δραστηριοτήτων Πρωτοβάθμιας και Δευτεροβάθμιας Εκπαίδευσης Κεντρικής Μακεδονίας.
Στο πλαίσιο της καλής συνεργασίας και της πρόθεσης να συμβάλλουμε με τον καλύτερο δυνατό τρόπο στην υλοποίηση προγραμμάτων Σχολικών Δραστηριοτήτων επισημαίνουμε τα παρακάτω θέματα που μας απασχολούν και καταθέτουμε τις δικές μας προτάσεις.
Α. Αρμοδιότητες και  καθήκοντα Υπεύθυνων 
- Στην  εγκύκλιο  Φ. 12/427/79844/Γ1/11-06-2013 του τμήματος Α΄ της Δ/νσης Σπουδών Π.Ε. με θέμα: «Προγραμματισμός εκπαιδευτικού έργου σχολικού έτους 2013-2014» και στο άρθρο 11 «Βιωματικές Δράσεις- Ευέλικτη Ζώνη» αναφέρεται: «Για τους λόγους αυτούς οι δράσεις και τα προγράμματα που υλοποιούνται στις σχολικές μονάδες πρέπει να έχουν την έγκριση του αρμόδιου Σχολικού Συμβούλου, ο οποίος έχει την ευθύνη της επιστημονικής και παιδαγωγικής καθοδήγησης της αντίστοιχης περιφέρειας. Αντίγραφα των παραπάνω προγραμμάτων, μετά την έγκριση του Σχ. Συμβούλου, αποστέλλονται στην Δ/νση Π.Ε. και κοινοποιούνται στους Υπευθύνους Σχ. Δραστηριοτήτων.» Το άρθρο αυτό έρχεται σε αντίθεση με την Υπουργική Απόφαση Γ1/377/865/ΥΠΕΠΘ-ΦΕΚ577 τ. β΄/23-9-92 με θέμα: «Σχολικές Δραστηριότητες» το οποίο ισχύει για την Πρωτοβάθμια Εκπαίδευση και ορίζει τη διαδικασία ανάπτυξης σχολικών δραστηριοτήτων με την κατάθεση των σχεδίων προγραμμάτων Σχολικών Δραστηριοτήτων στη Δ/νση, την έγκρισή τους από την Επιτροπή Σχολικών Δραστηριοτήτων και την προώθηση αντίγραφων των σχεδίων από τους Διευθυντές των σχολικών Μονάδων στον Σχολικό Σύμβουλο.
Η διαδικασία αυτή τηρήθηκε με επιτυχία όλα τα προηγούμενα χρόνια. Μέχρι τώρα οι υπεύθυνοι Σχολικών Δραστηριοτήτων εμπλέκονταν μόνο σε προγράμματα σχολικών δραστηριοτήτων (Περιβαλλοντικής Εκπαίδευσης, Αγωγής Υγείας και Πολιτιστικών Θεμάτων) που είχαν κατατεθεί στη Δ/νση στο πλαίσιο της Εγκυκλίου Σχεδιασμού και Υλοποίησης Προγραμμάτων Σχολικών Δραστηριοτήτων. 
Επιπλέον, η αναφορά για μεθοδολογική υποστήριξη από τους υπεύθυνους και σε προγράμματα ευέλικτης ζώνης περιπλέκει τον προγραμματισμό του ετήσιου έργου τους, καθώς τα προγράμματα ευέλικτης ζώνης κατατίθενται στο Σχ. Σύμβουλο με τον  προγραμματισμό κάθε τριμήνου. Στο ΦΕΚ 2314/2012 - Αριθμ.92998/Γ7 με θέμα: «Καθορισμός των οργάνων, των κριτηρίων και της διαδικασίας επιλογής και τοποθέτησης των Υπευθύνων, Περιβαλλοντικής Εκπαίδευσης, Αγωγής Υγείας Πολιτιστικών Θεμάτων και Σχολικών Δραστηριοτήτων καθώς και των καθηκόντων και αρμοδιοτήτων τους» αναφέρονται τα καθήκοντα κάθε υπεύθυνου στον τομέα του (Αγωγή Υγείας, Περιβαλλοντική Εκπαίδευση, Πολιτιστικά θέματα) και στη συνεργασία με φορείς που ασχολούνται με συναφή θέματα.
Με βάση τα παραπάνω, θεωρούμε απαραίτητη τη διευκρίνιση των καθηκόντων των υπευθύνων και του τρόπου συνεργασίας τόσο με τους Σχολικούς Συμβούλους όσο και με τα ΚΠΕ. 

-  Όπως σαφώς ορίζεται από τα καθήκοντά μας στο ΦΕΚ 2314/10-8-2012,οι συναντήσεις με εκπαιδευτικούς ή ακόμη και με Φορείς, η υλοποίηση σεμιναρίων καθώς και οι παρουσιάσεις των περισσοτέρων προγραμμάτων πραγματοποιούνται κατά τις απογευματινές ώρες προκειμένου α) να μη παρακωλύεται η εύρυθμη λειτουργία των σχολικών μονάδων, β) να δίνεται η δυνατότητα να παρίστανται οι γονείς και γ) να γίνεται καλύτερη διάχυση αποτελεσμάτων στην τοπική κοινωνία.
. Θεωρούμε ότι η όποια ευελιξία στην εφαρμογή του ωραρίου με δυνατότητα υπολογισμού και των απογευματινών ωρών ή αργιών - χωρίς να καταστρατηγείται η τήρησή του - θα διευκόλυνε το έργο των Υπευθύνων και θα ικανοποιούσε το ‘‘περί δικαίου’’ αίσθημα καθότι δεν προβλέπεται υπερωριακή αποζημίωση ή επίδομα θέσης.
- Στο ΦΕΚ 2314/2012 - Αριθμ.92998/Γ7 με θέμα: «Καθορισμός των οργάνων, των κριτηρίων και της διαδικασίας επιλογής και τοποθέτησης των Υπευθύνων Περιβαλλοντικής Εκπαίδευσης, Αγωγής Υγείας Πολιτιστικών Θεμάτων και Σχολικών Δραστηριοτήτων καθώς και των καθηκόντων και αρμοδιοτήτων τους» αναφέρεται ότι: «…οι Διευθύνσεις οφείλουν να παρέχουν γραμματειακή υποστήριξη στους υπεύθυνους», κάτι που δεν τηρείται στις περισσότερες Διευθύνσεις. Η παντελής έλλειψη γραμματειακής υποστήριξης σε πολλές διευθύνσεις ή η μερική κάλυψη των αναγκών σε άλλες, δυσχεραίνει το έργο του/της Υπεύθυνης και μειώνει αισθητά τη δυνατότητά του/της να επισκέπτεται τα σχολεία, να καθοδηγεί ουσιαστικά και αποτελεσματικά τους εκπαιδευτικούς, να διοργανώνει ημερίδες ή σεμινάρια, να αναπτύσσει συνεργασίες και να παράγει υποστηρικτικό εκπαιδευτικό υλικό. Η ύπαρξη μόνιμης γραμματείας στο γραφείο Σχολικών Δραστηριοτήτων ή Περιβαλλοντικής θα απελευθερώσει τους Υπεύθυνους ώστε να ασχοληθούν απρόσκοπτα με τα καθήκοντά τους.
 - Οι επισκέψεις στα σχολεία αναπτύσσουν την επικοινωνία με τους εκπαιδευτικούς και συντελούν στην αναβάθμιση των υλοποιούμενων προγραμμάτων. Σύμφωνα με την παράγραφο 3 του άρθρου 2 του Ν. 2685/99 (ΦΕΚ 35Α΄) το ανώτατο όριο των επιτρεπομένων κατ’ έτος και κατά μήνα ημερών εκτός έδρας, καθορίζεται σε 60 ημέρες, εκτός…κλπ. Στις Π.Ε. της Κεντρικής Μακεδονίας οι Υ.Δ.Ε. (Υπηρεσίες Εντελλομένων Εξόδων) εγκρίνουν το πολύ 5 μετακινήσεις ανά μήνα. Βέβαια, όπως γνωρίζετε οι ανάγκες είναι διαφορετικές ανά μήνα, περισσότερες τους πρώτους μήνες για ενημέρωση-εκδήλωση ενδιαφέροντος και τους τελευταίους για παρουσιάσεις, λιγότερες ή μηδενικές τους ενδιάμεσους μήνες ή την περίοδο των διακοπών. 
Προτείνουμε, με νομοθετική ρύθμιση ή απόφαση της περιφέρειας να μην υφίσταται όριο στον αριθμό των μηνιαίων μετακινήσεων, να επιτρέπεται η αυξομείωση του αριθμού τους (>5 ή <5) με βάση πραγματικά στοιχεία, χωρίς να γίνεται σε καμία περίπτωση υπέρβαση του ορίου των 60/ανά έτος.
- Θεωρούμε αναγκαία την επιμόρφωση των υπεύθυνων σχολικών δραστηριοτήτων από ειδικούς ανά θεματική ενότητα καθώς επίσης και τη διευκόλυνση της συμμετοχής τους σε σεμινάρια δικτύων των ΚΠΕ και με κάλυψη των εξόδων μετακίνησης. 
- Η κατάργηση του επιδόματος θέσης των υπευθύνων, σε συνδυασμό με τα αυξημένα έξοδα της θέσης, καθώς και η απουσία οικονομικής υποστήριξης των γραφείων σχολικών δραστηριοτήτων για οποιαδήποτε διοργάνωση, δυσχεραίνει ακόμη περισσότερο το (εκπαιδευτικό) έργο.
- Τέλος θα διευκόλυνε το έργο των υπευθύνων η δυνατότητα μετατροπής της διαδικασίας υποβολής σχεδίων υλοποίησης προγραμμάτων  σε ηλεκτρονική (μέσω του gmail), καθώς σε ορισμένες διευθύνσεις ο όγκος είναι τεράστιος και δημιουργεί προβλήματα χώρου αποθήκευσης αλλά και επεξεργασίας. 
- Β. Επισκέψεις μαθητών 
- Πολλά προγράμματα, λόγω του θέματός τους, έχουν ανάγκη για την υλοποίησή τους περισσότερες από δύο (2) επισκέψεις στη Δευτεροβάθμια Εκπαίδευση και τρεις (3) στην Πρωτοβάθμια Εκπαίδευση. Όσον αφορά την Πρωτοβάθμια θα έπρεπε αυτές να μην συνυπολογίζονται στις άλλες εκπαιδευτικές επισκέψεις του σχολείου, ώστε οι μαθητές να μη στερούνται εμπειριών από άλλες δραστηριότητες όπως εκθέσεις ζωγραφικής, παρακολούθηση θεατρικών παραστάσεων κ.α. Συνολικά, τόσο για την πρωτοβάθμια όσο και για τη δευτεροβάθμιας θα ήταν ιδιαίτερα βοηθητικό για την υλοποίηση των προγραμμάτων να δίνεται η δυνατότητα περισσότερων επισκέψεων, και να μην υπολογίζονται, με γραπτή διευκρίνιση, στον τελικό αριθμό οι ολιγόωρες επισκέψεις εντός πόλης. Ιδιαίτερα για τη Δευτεροβάθμια, είναι σημαντικό να ληφθεί υπόψη το γεγονός ότι η έγκριση μετακίνησης ακόμη και για μία επίσκεψη της περιβαλλοντικής ομάδας στο πάρκο της γειτονιάς του σχολείου ή στην αυλή του διπλανού σχολείου είναι το ίδιο χρονοβόρα με τις υπόλοιπες μετακινήσεις. Το συγκεκριμένο ζήτημα φαίνεται να αποθαρρύνει τους εκπαιδευτικούς και θα ήταν σημαντικό να απλουστευθεί.
- Κάθε χρόνο και μέχρι την έκδοση της εγκυκλίου της σχετικής με τις επισκέψεις των σχολείων στα Κ.Π.Ε. μεσολαβεί ένα χρονικό διάστημα περίπου τριών (3) μηνών. Το διάστημα αυτό θα πρέπει να δίνεται η δυνατότητα στα Κ.Π.Ε. να δέχονται μαθητικές ομάδες σχολείων της Πρωτοβάθμιας που ανήκουν στον ίδιο νομό με αυτά ώστε να ικανοποιούνται όσο το δυνατό περισσότερες αιτήσεις. Όσον αφορά στη Δευτεροβάθμια, η καθυστέρηση της έγκρισης των προγραμμάτων, το χρονικό όριο των  εξετάσεων, καθώς και η δημιουργία μεικτών μαθητικών ομάδων (από διαφορετικά τμήματα ή τάξεις), καθιστά αδύνατη την επίσκεψη σε ΚΠΕ πριν το Φλεβάρη και μετά τον Απρίλη, με αποτέλεσμα οι περισσότερες αιτήσεις να μην ικανοποιούνται. Γι αυτόν το λόγο, κρίνουμε σημαντικό να επισπευτεί η διαδικασία έγκρισης τουλάχιστον ενός μέρους των προγραμμάτων που οι εκπαιδευτικοί και οι μαθητές από την αρχή της χρονιάς έχουν τη διάθεση να ξεκινήσουν τις δράσεις τους και δεν απαιτούν συμπλήρωση ωραρίου. Επιπλέον, να δοθεί η δυνατότητα επίσκεψης σε ΚΠΕ από μαθητικές ομάδες αμιγών τμημάτων, στο πλαίσιο διδακτικών επισκέψεων, ακόμη και πριν εγκριθεί το πρόγραμμα.
- Οι μετακινήσεις μαθητών με διανυκτέρευση πρέπει να αποδεσμευτούν από την υλοποίηση προγράμματος Σχολικών Δραστηριοτήτων. Πολυήμερες εκπαιδευτικές επισκέψεις πρέπει να εγκρίνονται και στα πλαίσια κάποιων μαθημάτων. 
Γ. Μέγεθος μαθητικών ομάδων Δευτεροβάθμιας Εκπαίδευσης 
- Στην τελευταία εγκύκλιο του ΥΠΑΙΘΠΑ  με αρ. πρ. 12118/Γ7/8-10-2012 και θέμα «Σχεδιασμός και υλοποίηση προγραμμάτων σχολικών δραστηριοτήτων για το έτος 2012-13» δεν αναγράφεται ο αριθμός των μαθητών που συνιστούν μία περιβαλλοντική ή άλλη ομάδα στη Δευτεροβάθμια, όπως σε παλαιότερες. Προτείνουμε την επαναφορά ενός προτεινόμενου εύρους μαθητών, με σαφή αναφορά στη δυνατότητα παράκαμψης αυτού σε ειδικές περιπτώσεις (π.χ. ειδικά σχολεία, μικρές σχολικές ομάδες σε νησιωτικές περιοχές, μεγαλύτερες ομάδες λόγω φύσης προγράμματος, πχ. σύσταση χορωδίας ή θεατρικού έργου κ.λ.π.) 
Οι υπεύθυνες (-οι) Περιβαλλοντικής Εκπαίδευσης και  Σχολικών Δραστηριοτήτων
                                   Κεντρικής Μακεδονίας

ΠΑΡΑΡΤΗΜΑ 1.
ΑΙΤΗΣΗ ΕΚΠΑΙΔΕΥΤΙΚΟΥ 
Για συμμετοχή του ίδιου και των μαθητών του σε πρόγραμμα του ΚΠΕ
ΠΡΟΣ ΤΟ ΚΠΕ………………………………………. Ημερομηνία:…………………………..
	ΔΙΕΥΘΥΝΣΗ ΕΚΠΑΙΔΕΥΣΗΣ:
	

	ΣΧΟΛΙΚΗ ΜΟΝΑΔΑ:
	

	ΤΗΛ:
	

	E-mail:
	

	ΦΑΞ:
	

	ΟΝΟΜΑΤΕΠΩΝΥΜΟ ΕΚΠΑΙΔΕΥΤΙΚΟΥ:
	

	ΕΙΔΙΚΟΤΗΤΑ:
	

	ΤΗΛ:
	

	E-mail:
	

	ΕΠΙΜΟΡΦΩΣΗ ΣΤΗΝ Π.Ε.:
	ΝΑΙ:                                  ΟΧΙ:

	ΑΡΙΘΜΟΣ ΜΑΘΗΤΩΝ περιβαλλοντικής ομάδας:
	

	Η μαθητική ομάδα που θα επισκεφθεί το ΚΠΕ, ενημερώνουμε ότι: 
	Αποτελείται από __κορίτσια και __αγόρια, τα οποία φοιτούν στην/στις ___ τάξη/εις

	Θέμα προγράμματος που υλοποιώ τη φετινή χρονιά:
	

	ΣΥΝΟΔΟΙ ΕΚΠΑΙΔΕΥΤΙΚΟΙ:

Έως 20 μαθητές: 2 συνοδοί        
21-30 μαθητές: 3 συνοδοί
31 και πάνω: 4 συνοδοί
	ΟΝΟΜΑΤΕΠΩΝΥΜΟ-ΕΙΔΙΚΟΤΗΤΑ-ΚΙΝ. ΤΗΛ

	
	1.

	
	2.

	
	3.

	ΕΧΩ ΥΠΟΒΑΛΕΙ ΑΙΤΗΣΗ ΣΥΜΜΕΤΟΧΗΣ ΣΕ ΠΡΟΓΡΑΜΜΑ ΑΛΛΟΥ ΚΠΕ ΤΗ ΦΕΤΙΝΗ ΣΧΟΛΙΚΗ ΧΡΟΝΙΑ;
	ΝΑΙ:                                  ΟΧΙ:
ΕΑΝ ΝΑΙ ΣΕ ΠΟΙΟ ΚΠΕ:………………………

	ΤΙΤΛΟΣ ΠΡΟΓΡΑΜΜΑΤΟΣ ΤΟΥ ΚΠΕ ΠΟΥ ΕΠΙΘΥΜΩ ΝΑ ΣΥΜΜΕΤΑΣΧΩ:
	


	ΔΙΑΡΚΕΙΑ ΠΡΟΓΡΑΜΜΑΤΟΣ:
	1/ΜΕΡΟ:                2/ΜΕΡΟ:              3/ΜΕΡΟ:

	ΣΥΜΜΕΤΕΧΩ ΣΕ ΘΕΜΑΤΙΚΟ ΔΙΚΤΥΟ:
	ΝΑΙ:                                  ΟΧΙ:
ΕΑΝ ΝΑΙ ΣΕ ΠΟΙΟ:……………………………..

	Θα προτιμούσαμε η ημερομηνία επίσκεψης στο ΚΠΕ να είναι:
	

	Σας ενημερώνουμε επίσης για τα ακόλουθα:
	



Ο Διευθυντής του σχολείου					Ο Αιτών
ΠΑΡΑΡΤΗΜΑ 2.
ΑΙΤΗΣΗ ΣΥΜΜΕΤΟΧΗΣ 
ΕΠΙΜΟΡΦΩΤΙΚΟ ΣΕΜΙΝΑΡΙΟ ΤΟΥ Κ.Π.Ε. …
	ΟΝΟΜΑΤΕΠΩΝΥΜΟ:
	

	ΕΙΔΙΚΟΤΗΤΑ:
	

	ΣΧΟΛΙΚΗ ΜΟΝΑΔΑ:
	

	ΤΗΛ. (σχολείου)
	

	ΤΗΛ. (κινητό)
	

	Ε-mail προσωπικό
	

	E-mail σχολείου
	

	Έτη προϋπηρεσίας
	

	Υλοποιώ πρόγραμμα/προγράμματα Περιβαλλοντικής Εκπαίδευσης το τρέχον σχολικό έτος:
(Αν ναι)  με τίτλο:
	ΝΑΙ:                                  ΟΧΙ:
………………………………………………………
……………………………………………………..
……………………………………………………..

	Συμμετέχω σε εθνικό θεματικό δίκτυο ΠΕ:
(Αν ναι) με θέμα:
	ΝΑΙ:                                  ΟΧΙ:
……………………………………………………….
……………………………………………………….
………………………………………………………..

	Χρειάζομαι αυτό το σεμινάριο γιατί:
	


	Θα με ενδιέφερε στο περιεχόμενο του σεμιναρίου να συμπεριληφθεί:
	


	Έχω επιλεγεί σε άλλα σεμινάρια ΚΠΕ το τρέχον σχολικό έτος:
	ΝΑΙ:                                         ΟΧΙ:

	Αριθμός σεμιναρίων ΚΠΕ που έχω συμμετάσχει μέχρι σήμερα:
	0:          1-2:             3-5:       >5:     

	Σας ενημερώνω επίσης για τα ακόλουθα:
	




............................... / ..... / 201..
                                                                                                             Ο/Η ΑΙΤ......
*Η αίτηση έχει ισχύ υπεύθυνης δήλωσης σε ό, τι αφορά τα στοιχεία που καταχωρούνται
ΠΑΡΑΡΤΗΜΑ 3.
ΑΙΤΗΣΗ ΣΥΜΜΕΤΟΧΗΣ 
ΕΠΙΜΟΡΦΩΤΙΚΟ ΣΕΜΙΝΑΡΙΟ ΔΙΚΤΥΟΥ «……………» 
του Κ.Π.Ε. …
	ΟΝΟΜΑΤΕΠΩΝΥΜΟ:
	

	ΕΙΔΙΚΟΤΗΤΑ:
	

	ΣΧΟΛΙΚΗ ΜΟΝΑΔΑ:
	

	ΤΗΛ. (σχολείου)
	

	ΤΗΛ. (κινητό)
	

	Ε-mail προσωπικό
	

	E-mail σχολείου
	

	Έτη προϋπηρεσίας
	

	Υλοποιώ πρόγραμμα Περιβαλλοντικής Εκπαίδευσης το τρέχον σχολικό έτος:
(Αν ναι)  με τίτλο:
	ΝΑΙ:                                  ΟΧΙ:
……………………………………………………………………………………………………………………………………………………………………..

	Το σχολείο μου είναι ενταγμένο στο θεματικό δίκτυο «……………………………..»
	ΝΑΙ:                                         ΟΧΙ:

	Προτίθεμαι να ενταχθώ στο θεματικό δίκτυο «……………………...» το τρέχον σχολικό έτος
	ΝΑΙ:                                         ΟΧΙ:

	Θα με ενδιέφερε στο περιεχόμενο του σεμιναρίου να συμπεριληφθεί:
	

	Έχω επιλεγεί σε άλλα σεμινάρια ΚΠΕ το τρέχον σχολικό έτος:
	ΝΑΙ:                                         ΟΧΙ:

	Αριθμός σεμιναρίων ΚΠΕ που έχω συμμετάσχει μέχρι σήμερα:
	0:          1-2:             3-5:       >5:     

	Σας ενημερώνω επίσης για τα ακόλουθα:
	



............................... / ..... / 201..                                                                               
                                                                                   Ο/Η ΑΙΤ......
*Η αίτηση έχει ισχύ υπεύθυνης δήλωσης σε ό, τι αφορά τα στοιχεία που καταχωρούνται

